wannaphong/clean_thaiwikipedia huggingface dataset:
# ก๋วยเตี๋ยวแขก
ก๋วยเตี๋ยวแขก หรือ ก๋วยเตี๋ยวแกง เป็นก๋วยเตี๋ยวน้ำชนิดหนึ่งของไทย ซึ่งแต่เดิมก๋วยเตี๋ยวเป็นอาหารที่ได้รับอิทธิพลจากประเทศจีนตอนใต้ รวมเข้ากับกลิ่นอายของเครื่องแกงกะทิของมุสลิม มีรสชาติจัดจ้าน เค็ม หวาน เผ็ด และเปรี้ยว มีความหอมจากเครื่องเทศ และรสชาติกลมกล่อมจากกะทิ ใกล้เคียงกับข้าวซอยทางภาคเหนือของประเทศไทย และลักซาแบบใส่กะทิ ซึ่งเป็นก๋วยเตี๋ยวน้ำชนิดหนึ่งของประเทศมาเลเซีย อย่างไรก็ตามก๋วยเตี๋ยวแขกนี้ ส่วนใหญ่พบได้ในร้านอาหารอิสลามบางแห่งในแถบกรุงเทพมหานครและปริมณฑลเท่านั้น

 ประวัติ 
ก๋วยเตี๋ยวแขก เป็นอาหารที่ได้รับมาจากแขกชวา ซึ่งเป็นคนในบังคับ (สัปเยก) ของประเทศเนเธอร์แลนด์ ชนกลุ่มนี้เริ่มเข้าสู่ดินแดนสยามในช่วงพุทธทศวรรษ 2440 จนอาหารชวาหลายอย่างแพร่หลายทั้งในและนอกวัง เช่น ข้าวคลุกชวา สลัดแขก มะตะบะ และสะเต๊ะลือ ที่เรียกว่า ก๋วยเตี๋ยวแขก เพราะเป็นอาหารที่มีอยู่ในร้านอาหารอิสลาม แต่ครั้นเมื่อขึ้นโต๊ะอาหารบ้านเจ้านายจึงเรียกอีกชื่อหนึ่งว่า ก๋วยเตี๋ยวแกง

 ส่วนผสม 
วัตถุดิบในการทำก๋วยเตี๋ยวแขกคือเครื่องแกงเผ็ดที่ออกไปทางแขก ส่วนเครื่องเครากลับออกไปทางจีนเสียมาก ร้านอาหารอิสลามที่จำหน่ายก๋วยเตี๋ยวแขกส่วนใหญ่ใช้เนื้อวัวเป็นหลัก (บ้างก็ใช้น่องไก่แทน) นำไปต้มให้เปื่อย จากนั้นนำใบกระวาน ลูกกระวาน กานพลู โป๊ยกั้ก ไปผัดจนหอม แล้วนำพริกแกงเผ็ด (บางแห่งใส่พริกแกงกะหรี่ลงไปด้วย) ลงไปผัด จากนั้นใส่กะทิลงไปผัดกับพริกแกงให้เข้ากัน ก่อนนำพริกแกงที่ผัดไปใส่ในน้ำต้มเนื้อ ปรุงรสด้วยน้ำปลา น้ำตาลปี๊บ ครั้นเมื่อจะจัดเสิร์ฟจะนำเส้นก๋วยเตี๋ยวที่ลวกสุกแล้ว (ส่วนใหญ่ใช้เส้นเล็ก) คลุกด้วยน้ำมันเจียว ใส่ถั่วงอก ไชโป๊หวาน เต้าหู้ทอด ถั่วลิสงคั่วบดหยาบ หอมเจียว ไข่ต้มผ่าซีก โรยหน้าด้วยผักชีและหอมซอย นอกจากนี้ ร้านอาหารที่จำหน่ายก๋วยเตี๋ยวแขกบางแห่ง จะไม่มีเนื้อสัตว์เป็นส่วนประกอบเลย มีเพียงเต้าหู้ทอดและไข่ต้มเท่านั้น

ส่วนก๋วยเตี๋ยวแขกชาววัง สูตรของหม่อมเจ้าจันทร์เจริญ รัชนี หลานสาวของท่านผู้หญิงเปลี่ยน ภาสกรวงศ์ ผู้เขียน แม่ครัวหัวป่าก์ ได้ระบุวัตถุดิบสำหรับทำก๋วยเตี๋ยวแขกไว้ใกล้เคียงกับเครื่องแกงสำหรับทำข้าวซอย ได้แก่ ลูกผักชี ยี่หร่า กระวาน กานพลู ลูกจันทน์ ผงกะหรี่ โดยการผัดพริกแกงกับกะทิ แล้วตุ๋นด้วยเนื้อวัว รับประทานกับเต้าหู้ทอดและหอมเจียว
# อัลเฟรด เบลล็อก
อัลเฟรด เบลล็อก (5 เมษายน 1899 - 15 กันยายน 1964) เป็นศัลยแพทย์ชาวอเมริกันที่เป็นที่รู้จักมากที่สุดจากการค้นคว้าเกี่ยวกับภาวะช็อกและภาวะเตระโลจีออฟฟาโลต์ นอกจากนี้ เขายังร่วมกับผู้ช่วยวีเวียน ทอมัส และ กุมารแพทย์โรคหัวใจ เฮเลน ทอสสิก พัฒนาวิธีการชันต์แบบเบลล็อก-ทอมัส-ทอสสิก ซี่งช่วยบรรเทาภาวะเขียวในผู้ป่วยภาวะเตตระโลจีออฟฟาโลต์ และยังคงใช้เรื่อยมาในศัลยศาสตร์โรคหัวใจในเด็กในปัจจุบัน เขาทำงานที่มหาวิทยาลัยแวนเดอร์บิลต์ และ มหาวิทยาลัยจอนส์ ฮอปคินส์ ที่ซึ่งเขาจบการศึกษาแพทยศาสตรบัณฑิตและดำรงตำแหน่งหัวหน้าภาควิชาศัลยศาสตร์ เขาได้รับการยอมรับว่าเป็นผู้ริเริ่มหลายสิ่งในวงการแพทย์ แลเได้รับรางวัลเช่นรางวัลแลสเคอร์-เดบาคี รวมถึงยังเคยไก้รับการเสนอชื่อเข้าชิงรางวัลโนเบลสาขาการแพทย์หลายครั้งHansson N, Schlich T. "Why Did Alfred Blalock and Helen Taussig Not Receive the Nobel Prize?" Journal of Cardiac Surgery 2015;30(6):506-509.

เบลล็อก โดยมีทอมัสเป็นผู้ช่วย ทำการผ่าตัดแก้ไขอาการเขียวใหนผู้ป่วยภาวะเตตระโลจีออฟฟาโลต์เป็นครั้งแรกในปี 1944 ในผู้ปาวยวัย 15 เดือน ไอลีน แซ็กซอน การผ่าตัดประสบความสำเร็จ แต่เด็กเสียชีวิตในอีกไม่กี่เดือนให้หลัง หลังจากนั้นมาเขาเริ่มคุ้นชินกับการผ่าตัดด้วยวิธีใหม่นี้ และทำการผ่าตัดในผู้ป่วจเด็กอีกหลายพันคน บ่อยครั้งโดยมีทอมัสเป็นผู้ช่วย การผ่าตัดในครั้งถัด ๆ มาประสบผลสำเร็จและช่วยชีวิตผู้ป่วยจำนวนมาก และยังได้รับการยอมรับว่าเป็นจุดเริ่มต้นของยุคสมัยใหม่สำหรับศัลยศาสตร์หัวใจ ในฐานะการผ่าตัดหัวใจมุนษย์ครั้งแรกที่ประสบผลสำเร็จในยุคสมัยใหม่Field, Mike, "Hopkins pioneered 'blue baby' surgery 50 years ago; 'I Remember ... Thinking It Was Impossible'", The Gazette, May 30, 1995
# วิเวียน ทอมัส
วิเวียน ทีโอดอร์ ทอมัส (29 สิงหาคม 1910 – 26 พฤศจิกายน 1985) เป็นผู้ดูแลห้องทดลองชาวอเมริกันผู้พัฒนาหัตถการรักษาภาวะทารกเขียวในทศวรรษ 1940 เขาเป็นผู้ช่วยให้กับศัลยแพทย์ อัลเฟรด เบลล็อก ในการทดลองในห้องทดลองสัตว์ที่มหาวิทยาลัยแวนเดอร์บิลต์ในแนชวิลล์ รัฐเทนเนสซี และต่อมาที่มหาวิทยาลัยจอนส์ ฮอปคินส์ในบอลทิมอร์ รัฐแมริแลนด์ ทอมัสมีความพิเศษที่เขาไม่เคยได้รับการศึกษาอย่างเป็นทางการหรือมีประสบการณ์ในห้องทดลองเพื่อการวิจัยมาก่อน กระนั้นเขาได้ดำรงตำแหน่งผู้ดูแลห้องทดลองศัลยศาสตร์ที่มหาวิทยาลัยจอนส์ ฮอปคินส์ นานถึง 35 ปี และในปี 1976 เขาได้รับวุฒิดุษฎีบัณฑิตกิตติมศักดิ์ (honorary doctorate) จากมหาวิทยาลัย และยังได้รับการแต่งตั้งเป็นอาจารย์สาขาวิชาศัลยศาสตร์ (instructor of surgery) ประจำวิทยาลัยแพทยศาสตร์ของมหาวิทยาลัย แม้เขาจะจบการศึกษาในระบบเพียงแค่ระดับมัธยม

เรื่องราวของเขาถูกนำมาผลิตเป็นภาพยนตร์และสารคดี เช่น สารคดีโดยพีบีเอส เรี่อง Partners of the Heart ออกฉายในปี 2003 ผ่านทาง อเมริกันเอ็กซ์พีเรียนซ์ ของพีบีเอส, ภาพยนตร์ของเอชบีโอ ปี 2004 เรื่อง Something the Lord Made ที่ซึ่งมอส เด็ฟ แสดงเป็นทอมัส
# เฮเลน บี. เทาซีก
เฮเลน บรุคเคอ เทาซีก (24 พฤษภาคม 1898 – 20 พฤษภารม 1986) เป็นแพทย์โรคหัวใจชาวอเมริกัน ประกอบวิชาชีพอยู่ในบอลทิมอร์และบอสตันเป็นหลัก เธอได้รับการยอมรับว่าเป็นผู้ริเริ่มสาขาวิชากุมารเวชศาสตร์โรคหัวใจ (pediatric cardiology) รวมถึงได้รับการยกย่องให้เป็นผู่พัฒนาแนวคิดสำหรับวิธีการรักษาที่ช่วยยืดชีวิตของเด็กที่เกิดมาด้วยภาวะเตตระโลจีออฟฟาโลต์ ซึ่งต่อมาได้นำมาประยุกต์ใช้ในทางคลินิกในหัตการที่เรียกว่าการชันต์วิธีเบลล็อก-ทอมัส-เทาซีก ซึ่งพัฒนาขึ้นโดยอัลเฟรด เบลล็ก กับ วีเวียน ทอมัส ทั้งคู่เป็นเพื่อนร่วมงานของเธอที่โรงพยาบาลจอนส์ ฮอปคินส์

เทาซีกมีปัญหาการได้ยินเนื่องจากการติดเชื้อในหูตั้งแต่เป็นเด็ก ก่อนที่ต่อมาในวัยผู้ใหญ่ตอนต้นจะลุกลามเป็นภาวะหูหนวก เพื่อช่วยทดแทนการได้ยินที่เสียไป เธอเรียนรู้วิธีการอ่านปาก และใช้เครื่องช่วยฟังในการพูดคุยกับผู้ป่วย และเธอยังพัฒนาวิธีการในการใช้เพียงนิ้วเพื่อสัมผัสจังหวะหัวใจแทนที่การใช้สเตโตสโคป นวัตกรรมบางส่วนของเธอมาจากความสามารถในการวินิจฉัยปัญหาหัวใจได้ผ่านการสัมผัสแทนที่การฟัง

เทาซีกยังเป็นที่รู้จักจากบทบาทในการคัดค้านยาแทลีโดไมด์ และยังได้รับการยอมรับอย่างกว้างขวางว่าเป็นแพทย์ที่มีทักษะสูง เธอเป็นสตรีคนแรกที่ได้รับการเลือกตั้งเป็นประธานสมาคมหัวใจอเมริกัน เธอภูมิใจมากกว่าจากการที่เธอได้รับเลือกเป็นประธานของแพทยสมาคมสหรัฐคนแรกที่เป็นกุมารแพทย์ ในปี 1964 เธอได้รับเหรียญเสรีภาพของประธานาธิบดีสหรัฐ
# อนาเบล (ละครโทรทัศน์)
อนาเบล  เป็นการ์ตูนทีวีแอนิเมชันของประเทศบราซิล สร้างโดย แลงคาสต โมตา ออกอากาศครั้งแรกเมื่อวันที่ 26 กรกฎาคม พ.ศ. 2005 ถึงปี พ.ศ. 2011

 ตัวละครและเสียงพากย์ 

 อาดรียานา จิเมเนซ รับบท อนาเบล (Anabel) และ มาเอ ดา อนาเบล (Mãe da Anabel) (ฤดูกาลที่ 2)
 อาดรียาเน อาเซเวโด รับบท อูลีซึช (Ulisses)
 มาร์เซลา วาสกอนเซโลส รับบท มาเอ ดา อนาเบล (Mãe da Anabel) (ฤดูกาลที่ 1)
 คาร์ลอส บาดีย รับบท ไป ดา อนาเบล (Pai da Anabel) (ฤดูกาลที่ 2)

 การออกอากาศ 
ในประเทศบราซิล ฉายรอบปฐมทัศน์เมื่อวันที่ 26 กุมภาพันธ์ พ.ศ. 2005 ในช่องนิคคาโลเดียน แต่ในปี 2006 การ์ตูนฉายรอบปฐมทัศน์ในช่องทีวี รา ทิม บูม ฤดูกาลที่ 2 ฉายรอบปฐมทัศน์เมื่อวันที่ 5 กุมภาพันธ์ พ.ศ. 2011
# ทวินันท์ อนุกูลประเสริฐ
ทวินันท์ อนุกูลประเสริฐ (เกิด 13 เมษายน 2542) เป็นนักแสดงชาวไทย

 ประวัติ 
ทวินันท์ อนุกูลประเสริฐ มีชื่อเล่นว่า ซี เกิดเมื่อวันที่ 13 เมษายน 2542 ซีสำเร็จการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ (St. Stephen’s International School) และระดับปริญญาตรีจากคณะบริหารธุรกิจ สาขาการตลาด (หลักสูตรนานาชาติ) มหาวิทยาลัยเกษตรศาสตร์ โดยได้เข้ารับพระราชทานปริญญาบัตรเมื่อวันที่ 12 ตุลาคม 2565บัณฑิตป้ายแดง 'ซี ทวินันท์' ภูมิใจ คว้าปริญญาตรี ได้สำเร็จ

 เข้าสู่วงการบันเทิง 
ทวินันท์เข้าสู่วงการบันเทิง ด้วยการเป็นนักแสดงในสังกัดจีเอ็มเอ็มทีวี เริ่มการแสดงด้วยการแสดงเป็น ปังปอนด์ ในซีรีส์เรื่อง 55:15 Never Too Lateทำความรู้จักกับ ซี ทวินันท์ หนุ่มหล่อสุดคิ้วท์น้องใหม่จากทางค่าย GMMTV จากนั้นก็ได้รับบทนำครั้งแรกในซีรีส์เรื่องรักสลับโลก โดยเขารับบท ทะเล ประกบคู่กับ จิมมี่ จิตรพล โพธิวิหคเปิดวาร์ปดาวรุ่ง "ซี ทวินันท์" ซีรีส์ Vice Versa เด็กปั้นน้องใหม่จาก GMM

 ผลงาน / ซีรีส์ 
+ปีผลงาน / ซีรีส์รับบทออกอากาศ256455:15 Never Too Lateปังปอนด์ Disney+ Hotstar, จีเอ็มเอ็ม 252565รักสลับโลก Vice Versaทะเลจีเอ็มเอ็ม 252566Our Skyy2 ตอน รักสลับโลก Vice VersaLast Twilight ภาพนายไม่เคยลืมเดย์2567The Trainee ฝึกงานเทอมนี้ รักพี่ได้มั้ยเต้สายรหัสเทวดา Perfect 10 Linersท้องฟ้า2568ทำนายทายทัพ My Magic Prophecyอินทุ

 เพลง 
 เพลง เป็นเธอใช่ไหม เพลงประกอบ รักสลับโลก Vice Versa
 เพลง The Key เพลงประกอบ รักสลับโลก Vice Versa ร้องคู่ จิตรพล โพธิวิหค
 เพลง ใครคลั่งรักมากกว่ากัน เพลงประอบ Our Skyy 2 ตอน  รักสลับโลก Vice Versa ร้องคู่ จิตรพล โพธิวิหค
 เพลง ประตูวิเศษ เพลงประกอบ Last Twilight ภาพนายไม่เคยลืม  ร้องคู่ จิตรพล โพธิวิหค
 เพลง ต้องโทษดาว (Day Version) เพลงประกอบ Last Twilight ภาพนายไม่เคยลืม
 เพลง แกล้งป่วย ร้องคู่ จิตรพล โพธิวิหค
 เพลง เพราะฉันมีเธออยู่ ร้องคู่ จิตรพล โพธิวิหค
# สายลับสาวสืบซิ่ง
สายลับสาวสืบซิ่ง  เป็นซีรีส์โทรทัศน์เกาหลีใต้ปี 2020 นำแสดงโดยชเว คัง-ฮี, ยู อิน-ย็อง, คิม จี-ย็อง, อี ซัง-ย็อบ, อี จุน-ย็อง และอี จง-ฮย็อก ออกอากาศทางเอสบีเอสทีวี ตั้งแต่วันที่ 27 เมษายน ถึง 16 มิถุนายน 2020

 เรื่องย่อ 
สายลับในตำนานมอบความหมายใหม่ให้กับพลังของหญิงสาวในละครแอ็คชันสุขนาฏกรรมสุดระทึกเรื่องนี้ กลุ่มสายลับหญิงมากความสามารถ ซึ่งเป็นส่วนหนึ่งของหน่วยข่าวกรองแห่งชาติที่เป็นความลับสูงสุดของเกาหลีใต้ ได้รับมอบหมายให้ทำหน้าที่สายลับในคดีที่เกี่ยวข้องกับการทุจริตและความลับทางการค้าที่รั่วไหลในกลุ่มบริษัทที่ใหญ่ที่สุดของประเทศ หลังจากข้อผิดพลาดระหว่างภารกิจสำคัญจนต้องติดคุก แพ็ก ชาน-มี (ชเว คัง-ฮี) ก็ได้รับมอบหมายใหม่ให้ทำงานร่วมกับทีมรักษาความปลอดภัยทางไซเบอร์ ฮวัง มี-ซุน ทิ้งชีวิตสายลับและกลายเป็นแม่บ้านเต็มเวลา ในขณะเดียวกัน อิม เย-อึน คุณแม่เลี้ยงเดี่ยวผู้ชาญฉลาด ผู้ใฝ่ฝันที่จะได้รับการเลื่อนตำแหน่งให้เป็นสายลับที่ทำงานในภาคสนาม ชีวิตของพวกเขามาบรรจบกันเมื่อดน กวาน-ซู ผู้อำนวยการของเอ็นไอเอส คัดเลือกทั้ง 3 คนมาทำภารกิจ
# การบินไทย เที่ยวบินที่ 311 (พ.ศ. 2516)
การบินไทยทำการบินไปท่าอากาศยานตรีภูวันเที่ยวบินแรกในวันที่ 4 ธันวาคม พ.ศ. 2511Thai Airways marks 50th year in Nepal โดยทำการบินแวะที่โกลกาตาปลายทางท่าอากาศยานนานาชาติตรีภูวัน การบินไทย เที่ยวบินที่ 311 ประสบอุบัติเหตุในวันที่ 10 พฤษภาคม พ.ศ. 2516 เวลาประมาณ 11.15 น. ตามเวลาประเทศเนปาลโดยเครื่องบิน ดักลาส ดีซี-8-33 ทะเบียน HS-TGU นามพระราชทาน ศรีสุพรรณ ทำการบินจากท่าอากาศยานนานาชาติเนตาจี สุภาษ จันทระ โพส เมือง โกลกาตาในเวลา 9.50 น. ตามเวลาประเทศอินเดียthai airways timetable TG311 กำหนดถึงเวลา 11.15 น. ตามเวลาประเทศเนปาล ขณะลงจอดไถลออกนอกทางวิ่งขณะลงจอดชนท่อระบายน้ำคอนกรีต ส่งผลให้มีผู้เสียชีวิต  1 รายเนื่องจากถูกเครื่องบินชน เครื่องบินลำดังกล่าวเสียหายในระดับที่ไม่สามารถซ่อมแซมได้Thai airways overranThai airways overranThai airways overran

สาเหตุจากนักบินลงไกลเกินไปทำให้ระยะเบรกไม่พอCRASH OF A DOUGLAS DC-8-33 IN KATHMANDU: 1 KILLED
# น้ำมันเห็ดทรัฟเฟิล
น้ำมันเห็ดทรัฟเฟิล  เป็นส่วนประกอบอาหารสมัยใหม่ ใช้เพื่อปรุงรสชาติและเพิ่มกลิ่นเห็ดทรัฟเฟิลให้กับอาหาร ส่วนผสมนี้มักใช้เป็นน้ำมันสำหรับตกแต่งอาหารในอาหารหลากหลายประเภท เช่น เฟรนช์ฟรายส์ พาสตา พิซซา และอาหารพวกปูว์เร เช่น มันฝรั่งบดและไข่ปีศาจ น้ำมันเห็ดทรัฟเฟิลมีจำหน่ายในทุกฤดูกาลและมีราคาถูกกว่าเห็ดทรัฟเฟิลสดอย่างมาก ทำให้ตลาดผลิตภัณฑ์อาหารกลิ่นเห็ดทรัฟเฟิลเติบโตขึ้น เพิ่มจำนวนและความหาได้ง่ายผลิตภัณฑ์

น้ำมันเห็ดทรัฟเฟิลเป็นส่วนผสมในส่วนประกอบอาหารที่มีการโต้แย้งกันอยู่ เนื่องจากน้ำมันเห็ดทรัฟเฟิลเกือบทั้งหมดผลิตจากสารประกอบรสสังเคราะห์เพียงชนิดเดียว และอาจไม่มีรสชาติและกลิ่นหอมที่ซับซ้อนของเห็ดทรัฟเฟิลสด

 ส่วนประกอบ 
น้ำมันเห็ดทรัฟเฟิลสามารถผลิตได้จากน้ำมันชนิดใดก็ได้ โดยน้ำมันที่นิยมใช้ ได้แก่ น้ำมันมะกอก น้ำมันคาโนลา และน้ำมันเมล็ดองุ่น น้ำมันเห็ดทรัฟเฟิลบางชนิดผลิตจากเศษที่เหลือของเห็ดทรัฟเฟิลระหว่างการเก็บหรือการเตรียมไว้จำหน่าย อย่างไรก็ตาม น้ำมันเห็ดทรัฟเฟิลจำนวนมากไม่ได้ผลิตจากเห็ดทรัฟเฟิลโดยตรง แต่กลับใช้สารประกอบอะโรมาติกสังเคราะห์ เช่น 2,4-dithiapentane (สารประกอบหลักชนิดหนึ่งที่ให้กลิ่นหอมของเห็ดทรัฟเฟิลบางสายพันธุ์) ผสมกับน้ำมันเป็นฐาน เนื่องจากยังไม่มีข้อกำหนดใดๆ เกี่ยวกับการติดฉลาก ผู้ผลิตสามารถใช้คำเช่น กลิ่นเห็ดทรัฟเฟิล รสเห็ดทรัฟเฟิล หรือคำศัพท์อื่นที่คล้ายคลึงกัน แม้ว่าไม่ได้สกัดส่วนใดใดมาจากเห็ดทรัฟเฟิลเลยก็ตาม ในสหรัฐอเมริกา ส่วนประกอบอาหารนี้อาจใช้คำว่า "ธรรมชาติ" หรือ "ออร์แกนิค" ได้ตราบใดที่ส่วนประกอบอื่นๆ ตรงตามข้อกำหนดของรัฐบาล

ลักษณะภายนอกของน้ำมันเห็ดทรัฟเฟิลขึ้นอยู่กับน้ำมันฐาน อาจมีสีใส สีขุ่น สีเหลือง หรือสีเขียว น้ำมันของบางตราอาจมีชิ้นส่วนของเห็ดทรัฟเฟิลใส่ไว้ในขวดด้วย ชิ้นส่วนเหล่านี้อาจมาจากเห็ดทรัฟเฟิลสายพันธุ์ใดก็ได้จากทรัฟเฟิลกว่า 200 ชนิด และอาจระบุว่าเป็น "ทรัฟเฟิลดำ" หรือ "ทรัฟเฟิลขาว" แม้ว่าจะไม่ใช่สายพันธุ์ชั้นเลิศที่เข้าใจกัน เช่น เห็ดทรัฟเฟิลดำ Périgord หรือเห็ดทรัฟเฟิลขาว Alba ก็ตาม
# ครอฟเฟิล
ครอฟเฟิล  เป็นขนมอบที่เกิดจากการผสมระหว่างครัวซ็องและวาฟเฟิล ได้รับความนิยมในเกาหลีใต้ก่อนแพร่หลายไปทั่วโลก แนวคิดนี้คล้ายกับโครนัท ซึ่งเป็นลูกผสมระหว่างครัวซ็องกับโดนัท

 คำอธิบาย 
ทั้งครัวซ็องและวาฟเฟิลเป็นอาหารเช้ายอดนิยม ครอฟเฟิลผสมผสานชั้นเนยของครัวซ็องกับความกรอบของวาฟเฟิล รูปร่างวาฟเฟิลช่วยให้สามารถรองรับจับน้ำเชื่อม ซอส หรือเครื่องเคียงอื่นๆ ได้ดี โดยหน้าเหล่านี้มีทั้งแบบหวานและคาวและสามารถเลือกผสมกันได้ (เช่น อะโวคาโดกับเฟต้า ชีสเค้กกับลีมอน และนูเทลลาบานานา)

 ประวัติ 
แม้ว่าจะเริ่มโด่งดังในเกาหลีใต้  แต่ในบางครั้ง Louise Lennox เชฟขนมอบชาวไอริชและพิธีกรรายการโทรทัศน์ถือว่าเป็นผู้คิดค้นขนมอบนี้ โดย Lennox ร่วมมือกับร้านเบเกอรี่ Cuisine de France ในปี 2017 ที่งานป๊อปอัพ La Petite Boulangerie ในเมืองดับลิน ประเทศไอร์แลนด์ โดยมีครอฟเฟิลเป็นขนมหลัก อย่างไรก็ตาม ก็ยังมีวิดีโอการทำครัวซ็องวาฟเฟิลปรากฏอยู่ใน Food & Wine ในนิวยอร์กซิตี้ ปี 2015 ก็อยู่เช่นกัน 

ในเดือนพฤศจิกายน 2018 คาเฟ่ Aufglet เปิดของครอฟเฟิลในเมืองโซล ประเทศเกาหลีใต้ ภายในต้นปี 2019 ความนิยมของครอฟเฟิลแพร่กระจายไปทั่วเมือง พบเห็นได้ตามคาเฟ่และร้านอาหารข้างทางต่างๆ ในปี 2020 การระบาดทั่วของโควิด-19 ส่งผลให้ความนิยมของครอฟเฟิลเพิ่มขึ้นอย่างมาก เนื่องจากส่วนผสมหาได้ง่ายและสามารถเตรียมได้ไม่ยาก ผู้คนจึงทำครอฟเฟิลทานเองที่บ้านและโพสต์ลงโซเชียลมีเดีย บางที่คาดการณ์ว่ายอดขายเครื่องทำวาฟเฟิลเพิ่มขึ้น 300% ในช่วงเดือนพฤษภาคม 2019 ถึง 2020 ในวันที่ 7 เมษายน 2020 คังมินคยอง นักร้องและนักแสดงชาวเกาหลีใต้ โพสต์บนอินสตาแกรมว่าครอฟเฟิล "อร่อยมาก" 

ในช่วยปลายปี 2020 ความนิยมของครอฟเฟิลขยายไปถึงสหรัฐอเมริกา ปรากฏในย่านฟลัชชิ่งในควีนส์ และโคเรียทาวน์ในลอสแอนเจลิส จากนั้นแพร่หลายไปทั่วโลก เริ่มมีเสิร์ฟในร้านเบเกอรี่ของสิงคโปร์ ไทย ฮ่องกง แคนาดา และอินโดนีเซีย จนถึงปี 2021 ยังคงเป็นที่นิยมบนแพลตฟอร์มโซเชียลมีเดียอย่าง TikTok และ YouTube

 การเตรียม 
thumb|ครอฟเฟิลในเครื่องทำวาฟเฟิล
ครอฟเฟิลใช้แป้งครัวซ็อง ซึ่งสามารถทำเองหรือซื้อสำเร็จ การซิ้อแบบสำเร็จมักเป็นวิธีที่เหมาะสมมากกว่า โดยมีหลายทางเลือก เช่น แป้งครัวซ็อง Pillsbury หรือแป้งครัวซ็องดิบจากร้านเบเกอรี่ต่างในท้องถิ่น นำแป้งมาคลึง จากนั้นคลึงแป้งครัวซ็องในน้ำตาลและคลุมให้ทั่ว เพื่อให้ครอฟเฟิลมีผิวสีทองกรอบ นำแป้งไปอบในเครื่องทำวาฟเฟิล โดยเปิดเครื่องให้ร้อนก่อน แล้วค่อยใส่แป้งครัวซ็องลงไปจนเป็นสีทองและสุก จากนั้นจึงใส่หน้าตามที่ต้องการ
# แฮชบราวน์
แฮชบราวน์  เป็นอาหารเช้ายอดนิยมของชาวอเมริกันที่ประกอบด้วยมันฝรั่งหั่นละเอียดเป็นเส้นแล้วนำไปทอดจนเป็นสีน้ำตาลทอง มักจะทอดบนเตาไฟหรือเตาย่างSlater, Nigel (November 4, 2006). "Nigel Slater: Making a hash of it". The Guardian.

นอกจากนี้แฮชบราวน์ยังเป็นอาหารที่มีการผลิตจำนวนมากยอดนิยม วางจำหน่ายทั้งในรูปแบบแช่เย็น แช่แข็ง และอบแห้ง

 ประวัติ 
แฮชบราวน์เริ่มปรากฏบนเมนูอาหารเช้าในนครนิวยอร์กในช่วงทศวรรษที่ 1890

เดิมชื่อเต็มของอาหารคือ "มันฝรั่งสับน้ำตาล"  ซึ่งกล่าวถึงครั้งแรกโดย Maria Parloa (1843–1909) นักเขียนอาหารชาวอเมริกัน ในหนังสือ Kitchen Companion ปี 1887 ซึ่งเธออธิบายว่า "hashed and browned potatoes" เป็นมันฝรั่งต้มทอด และพับ "คล้ายกับไข่ดาว" ก่อนเสิร์ฟ หลังจากนั้นมา ชื่อของอาหารนี้ก็ค่อยๆ สั้นลงจนกลายเป็น "hash brown potatoes"

 การเตรียม 
thumb|แฮชบราวน์ทรงสามเหลี่ยมเสิร์ฟพร้อมไข่ เบคอน และไส้กรอกในร้านกาแฟสไตล์อังกฤษ
ผู้ปรุงอาจเตรียมแฮชบราวน์โดยการขูดมันฝรั่งลูกหรือปั้นมันฝรั่งตำเป็นก้อนก่อนแล้วนำไปทอดกับหัวหอม (ความชื้นและแป้งของมันฝรั่งช่วยแต่ละชิ้นจับตัวรวมกัน) อย่างไรก็ตาม หากเติมสารที่ใช้ยึดเหนี่ยว (เช่น ไข่หรือแป้ง) ถือเป็นการทำแพนเค้กมันฝรั่ง

แฮชบราวน์บางครั้งจะถูกปั้นเป็นแผ่นแล้วแช่แข็งเพื่อให้ง่ายต่อการจัดการ รูปทรงแบนและกะทัดรัดยังทำให้สามารถปรุงได้ในเครื่องปิ้งขนมปัง สำหรับรสชาติและผลลัพธ์ที่ดีที่สุด แนะนำให้ใช้มันฝรั่งที่มีแป้งมาก เช่น มันฝรั่ง Russet หากมีการรวมเศษอาหาร เนื้อสับ หรือผักอื่นๆ ในแฮชบราวน์ สิ่งนี้จะเรียกว่าแฮช (hash)

นอกจากนี้ยังมีผลิตภัณฑ์แฮชบราวน์รูปแบบอาหารอบแห้ง ซึ่งนักเดินป่าใช้ในบางครั้ง

ในสหรัฐอเมริกา แฮชบราวน์หมายถึงมันฝรั่งทอดกระทะที่หั่นเป็นฝอยหรือบดเท่านั้น ในขณะที่มันฝรั่งหั่นเต๋าแล้วนำไปทอดกระทะจะเรียกว่ามันโฮมฟรายส์บางสูตรอาจใส่หัวหอมสับหรือหั่นเต๋า
# วัปปาเมชิ
วัปปาเมชิ  เป็นอาหารญี่ปุ่นที่ปรุงในภาชนะรูปกลมแบบพิเศษ (เรียกว่า วัปปะ ซึ่งสามารถใช้เป็นกล่องเบ็นโตได้) ทำจากแผ่นไม้บาง ๆ เป็นข้าวที่ราดด้วยส่วนผสมอื่น ๆ และเป็นอาหารพิเศษของจังหวัดนีงาตะ หรือฟูกูชิมะ
# ประเทศเนเธอร์แลนด์ในโอลิมปิกเยาวชนฤดูหนาว 2024
ประเทศเนเธอร์แลนด์ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของเนเธอร์แลนด์ในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมสเกตความเร็วระยะสั้น224 ทั้งหมด  224

 สเกตความเร็วระยะสั้น 

ผลการแข่งขันดังนี้ :

 นักกีฬา รายการRun 1Run 2รวมเวลาอันดับเวลาอันดับเวลาอันดับสลาลอมชาย
# ประเทศเดนมาร์กในโอลิมปิกเยาวชนฤดูหนาว 2024
ประเทศเดนมาร์ก จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของเดนมาร์กในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมบอบสเล011 ทั้งหมด  011

 บอบสเล 

ผลการแข่งขันดังนี้ :

 นักกีฬา รายการRun 1Run 2รวมเวลาอันดับเวลาอันดับเวลาอันดับโมโนบอบหญิง
# ประเทศเบลเยียมในโอลิมปิกเยาวชนฤดูหนาว 2024
ประเทศเบลเยียม จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของเบลเยียมในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมสเกตความเร็วระยะสั้น101 ทั้งหมด  101

 สเกตความเร็วระยะสั้น 

ผลการแข่งขันดังนี้ : 

 นักกีฬา รายการRun 1Run 2รวมเวลาอันดับเวลาอันดับเวลาอันดับสลาลอมชาย
# สหรัฐในโอลิมปิกเยาวชนฤดูหนาว 2024
สหรัฐ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของสหรัฐในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมสกีลงเขา235เคอร์ลิง336 ทั้งหมด  5611

 สกีลงเขา 

ผลการแข่งขันดังนี้ :

 นักกีฬา รายการRun 1Run 2รวมเวลาอันดับเวลาอันดับเวลาอันดับเจวิน ปาล์มควิทซ์บุคคลชาย
# ประเทศมาซิโดเนียเหนือในโอลิมปิกเยาวชนฤดูหนาว 2024
ประเทศนอร์ทมาซิโดเนีย จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของนอร์ทมาซิโดเนียในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012

ทีมมาซิโดเนียเหนือประกอบด้วยนักกีฬา 2 คน (ชาย 1 คน และหญิง 1 คน) เข้าร่วมแข่งขันในกีฬาสกีวิบาก

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมสกีข้ามทุ่ง112 ทั้งหมด  112

 สกีข้ามทุ่ง 

นักสกีข้ามทุ่งนอร์ทมาซิโดเนียผ่านเข้ารอบ 2 คน (ชาย 1 คนและหญิง 1 คน)

ผลการแข่งขันดังนี้ :

 นักกีฬา รายการRun 1Run 2รวมเวลาอันดับเวลาอันดับเวลาอันดับTBDTBD
# ลีวาย มิลเลอร์
ลีวาย มิลเลอร์ (30 กันยายน พ.ศ. 2545 –) เป็นนักแสดงชายชาวออสเตรเลีย เขาเป็นที่รู้จักจากภาพยนตร์เรื่อง แพน จากบทบาทปีเตอร์แพน ซึ่งออกฉายในปี พ.ศ. 2558 และยังมีผลงานเด่นของเขาหลังจากนั้นตามมา อาทิ โดดเดี่ยว เดี๋ยวก็ตาย (พ.ศ. 2559) และ ย่นเวลาทะลุมิติ (พ.ศ. 2561)

 ประวัติและวงการบันเทิง 
เขาเกิดเมื่อวันที่ 30 กันยายน พ.ศ. 2545 ที่บริสเบน รัฐควีนส์แลนด์ ประเทศออสเตรเลีย เขาสนใจด้านการแสดงมาตั้งแต่อายุ 5 ปี เขาเข้าสู่วงการบันเทิงจากการแสดงภาพยนตร์สองเรื่องแรกที่บ้านเกิดของเขา ได้แก่ Akiva ในปี พ.ศ. 2553 และ A Heartbeat Away ในปี พ.ศ. 2554 และยังรับงานแสดงละครโทรทัศน์ในประเทศออสเตรเลียอยู่เป็นระยะ จนกระทั่งเขาเข้าสู่ภาพยนตร์ฮอลีวูดเมื่อปี พ.ศ. 2558 จากบทบาทปีเตอร์แพน ในภาพยนตร์เรื่อง แพนJustin Kroll (18 March 2014). "Levi Miller Tapped to Play Peter Pan in Warner Bros.' Pan (EXCLUSIVE)" Variety. ต่อมาในปี พ.ศ. 2559 เขาได้แสดงภาพยนตร์เรื่อง Red Dog: True Blue โดยรับบทเป็น มิก และโด่งดังอีกครั้งจากบทบาท ลูค ในภาพยนตร์เรื่อง โดดเดี่ยว เดี๋ยวก็ตาย ซึ่งฉายในปีเดียวกันโดยเขาได้รับเสียงชื่นชมจากนักวิจารณ์ภาพยนตร์เป็นอย่างมากในบทบาทดังกล่าว

ในปี พ.ศ. 2561 เขาแสดงเป็นแคลวิน โอลีฟ จากภาพยนตร์เรื่อง ย่นเวลาทะลุมิติ และในปี พ.ศ. 2565 เขาร่วมแสดงในภาพยนตร์เรื่อง คราเวนเดอะฮันเตอร์ ซึ่งเป็นภาคแยกของภาพยนตร์ สไปเดอร์แมน โดยมีกำหนดฉายในปี พ.ศ. 2567 ลีวาย มิลเลอร์ สมทบหนังซูเปอร์ฮีโร่มาร์เวล “Kraven the Hunter” ของโซนี พิคเจอร์ส￼

ผลงาน
ภาพยนตร์
 ปี ชื่อเรื่อง บทบาท หมายเหตุ 2010Akiva ลาวิภาพยนตร์สั้น 2554A Heartbeat Away คนตกปลา 2555Great Adventuresบิลลี (ตอนเด็ก)ภาพยนตร์สั้น 2558แพนปีเตอร์แพน2559 โดดเดี่ยว เดี๋ยวก็ตายลูค เลินเนอร์Red Dog: True Blueมิก 2560แจสเปอร์ โจนส์ชาร์ลี บัคตินHugo Weaving, Toni Collette join all-star cast of Jasper Jones, The Sydney Morning Herald, Linda Morris, 18 October 2015, เก็บถาวร 24 ตุลาคม 2558 2561 ย่นเวลาทะลุมิติ แคลวิน โอลีฟ  2562 American Exit ลีโอ 2564 สตรีมไลน์ เบนจามิน 2565 Before Dawnจิม คอลลินส์ 2024 คราเวนเดอะฮันเตอร์คราเวนเดอะฮันเตอร์ (ตอนหนุ่ม) ถ่ายทำเสร็จสิ้น
# ประเทศไนจีเรียในโอลิมปิกเยาวชนฤดูหนาว 2024
ประเทศไนจีเรีย จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการเปิดตัวครั้งแรกของไนจีเรียในการแข่งขันกีฬาโอลิมปิกเยาวชนฤดูหนาว

ทีมไนจีเรียประกอบด้วยนักกีฬา 6 คน (ชาย 3 คน และหญิง 3 คน) ที่เข้าร่วมแข่งขันในการแข่งขันกีฬาเคอร์ลิง

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมเคอร์ลิง336 ทั้งหมด  336

 เคอร์ลิง 

ผลการแข่งขันดังนี้ :

 นักกีฬา รายการRun 1Run 2รวมเวลาอันดับเวลาอันดับเวลาอันดับโมโนบอบหญิง
# โทกูซังฮิง
โทกูซังฮิง  เป็นคำศัพท์ในภาษาญี่ปุ่นที่ใช้เรียกผลิตภัณฑ์อาหารพิเศษที่เกี่ยวข้องกับท้องถิ่นญี่ปุ่นโดยเฉพาะJapan's Socio-Economic Evolution: Continuity and Change (Japan Library, 1996), eds. Sarah Metzger-Court & Werner Pascha, p. 157. โทกูซังฮิงมักจัดอยู่ในเอกิเบ็ง (ข้าวกล่องรถไฟ) หรือบรรจุเป็นโอมิยาเงะ (ของที่ระลึก)

โทกูซังฮิงเป็นหมวดหมู่หนึ่งของเมบุตสึหรือของดีประจำท้องถิ่น 

 ตัวอย่าง 

 อากิตะ
 คิริตัมโปะนาเบะ
 ฟูกูโอกะ
 เม็นไตโกะ
 ฟูกูชิมะ
 เนื้อฟูกูชิมะ
 อิกานินจิง
 ราเม็งคิตากาตะ
 ฮิโรชิมะ
 โมมิจิมันจู
 ฮกไกโด
 ชิโรอิโคอิบิโตะ
 รอยซ์
 คานางาวะ
 ฮาโตะซาบูเระ
 โคเบะ
 คัสเตลลา
 ฟูเง็ตสึโดะ
 เกียวโต
 ยัตสึฮาชิ
 มิเอะ
 กุ้งมังกร
 เนื้อมัตสึซากะ
 นาโงยะ
 ฮัตโจมิเซะ
 นีงาตะ
 นปโปะ
 ซาซะดังโงะ
 โอซากะ
 ทาโกยากิ
 โอโกโนมิยากิ
 ชินซูโก
 ชิงะ
 เนื้อโอมิ
 ชิโกกุ
 อูดงซานูกิ
 โตเกียว
 โตเกียวบานานา
 เบาม์คูเคินโยโกฮามะ
 ยามางาตะ
 อิโมนิ
 เนื้อโยเนซาวะ
# นางฟ้าที่แสนโง่เขลา ผู้ร่ายรำกับปีศาจ
นางฟ้าที่แสนโง่เขลา ผู้ร่ายรำกับปีศาจ  เป็นซีรีส์มังงะญี่ปุ่น แต่งเรื่องและวาดภาพโดยซาวาโยชิ อาซูมะ  เผยแพร่ในนิตยสารเด็งเงกิมาโอ นิตยสารมังงะแนวเซเน็งของสำนักพิมพ์แอสกีเมเดียเวิกส์ตั้งแต่เดือนมิถุนายน พ.ศ. 2559 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 17 ในเดือนธันวาคม พ.ศ. 2566 ซีรีส์อนิเมะโทรทัศน์ดัดแปลงผลิตโดยสตูดิโอ ออกอากาศตั้งแต่เดือนมกราคมถึงมีนาคม พ.ศ. 2567 

 ตัวละคร
# คาเฟ่หมีขั้วโลก
คาเฟ่หมีขั้วโลก  เป็นซีรีส์มังงะญี่ปุ่น แต่งเรื่องและวาดภาพโดยอะโลฮา ฮิงะ เรื่องราวเกี่ยวกับชีวิตประจำวันของกลุ่มสัตว์ที่อยู่ร่วมกับมนุษย์ที่คาเฟ่ที่ดำเนินการโดยหมีขั้วโลก อนิเมะดัดแปลงผลิตโดยสตูดิโอปิเอโร ออกอากาศที่ประเทศญี่ปุ่นระหว่างเดือนเมษายน พ.ศ. 2555 ถึงมีนาคม พ.ศ. 2556 และออกอากาศคู่ขนานทั่วโลกทางครันชีโรล ซีรีส์อนิเมะมีรูปแบบพากย์เสียงภาษาไทยฉายทางช่องทางการของป็อบส์ในเว็บไซต์ยูทูบ

 ตัวละคร
# ประเทศกาตาร์ในโอลิมปิกเยาวชนฤดูหนาว 2024
ประเทศกาตาร์ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สองของกาตาร์ในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2020

 ผู้เข้าร่วมแข่งขัน 
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

ชนิดกีฬาชายหญิงรวมเคอร์ลิง112 ทั้งหมด  112

 เคอร์ลิง 

ผลการแข่งขันดังนี้ :

 นักกีฬา รายการRun 1Run 2รวมเวลาอันดับเวลาอันดับเวลาอันดับโมโนบอบหญิง
# อันโนน
อันโนน  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ